พรรคเศรษฐกิจ

**พรรคเศรษฐกิจ** (; ย่อ: ศก.) เป็นพรรคการเมืองไทย ก่อตั้งเมื่อวันที่ 2 มีนาคม พ.ศ. 2561 โดยมีชื่อเดิมว่า **พลังพลเมืองไทย** **พลเมืองไทย** และ **เส้นด้าย**

## ประวัติ
### พรรคพลังพลเมืองไทย
พรรคพลังพลเมืองไทยเกิดจากการรวมตัวกันของอดีตรัฐมนตรีและอดีต ส.ส. จากทั่วทุกภาคโดยมี นายสัมพันธ์ เลิศนุวัฒน์ อดีตรัฐมนตรีประจำสำนักนายกรัฐมนตรี ว่าที่หัวหน้าพรรคนอกจากนี้ยังมีอดีตรัฐมนตรีหลายคนเข้าร่วมก่อตั้งอาทิ นายเอกพร รักความสุข และนาย ปิยะณัฐ วัชราภรณ์ เป็นต้น 

โดยทางพรรคได้จัดประชุมใหญ่สามัญครั้งแรกเมื่อวันอาทิตย์ที่ 29 เมษายน พ.ศ. 2561 เวลา 13.30 น. ที่โรงแรมมิราเคิล แกรนด์ โดยนาย สัมพันธ์ เลิศนุวัฒน์ ได้รับเลือกเป็นหัวหน้าพรรคคนแรกและ นาย เอกพร รักความสุข เป็นเลขาธิการพรรคคนแรกพร้อมกับรองหัวหน้าพรรคอีก 5 โดยมีนางสาว ศิลัมพา เลิศนุวัฒน์ เป็นรองเลขาธิการพรรค ซึ่งนายสัมพันธ์และคณะเข้ายื่นจดทะเบียนจัดตั้งพรรคพลังพลเมืองไทยอย่างเป็นทางการในวันอังคารที่ 22 พฤษภาคม พ.ศ. 2561 ซึ่ง กกต. ได้รับจดทะเบียนจัดตั้งพรรคพลังพลเมืองไทยเป็นลำดับที่ ๔/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้ประกาศลงราชกิจจานุเบกษาเมื่อวันพฤหัสบดีที่ 13 กันยายน พ.ศ. 2561

### พรรคพลเมืองไทย
150px|left|thumb|ตราสัญลักษณ์ของพรรคพลเมืองไทย (10 ธันวาคม พ.ศ. 2561 – 19 กุมภาพันธ์ พ.ศ. 2566)
ในเวลาต่อมาพรรคพลังพลเมืองไทย ได้จัดประชุมใหญ่วิสามัญพรรคพลังพลเมืองไทย ครั้งที่ 3/2561 เมื่อวันที่ 10 ธันวาคม 2561 โดยที่ประชุมมีมติให้เปลี่ยนชื่อพรรคเป็นพรรคพลเมืองไทย โดยมีนายสัมพันธ์ เลิศนุวัฒน์ ดำรงตำแหน่งหัวหน้าพรรค ต่อมานายสัมพันธ์ได้ตัดสินใจลาออกจากตำแหน่งหัวหน้าพรรคและสมาชิกพรรค และได้พาศิลัมพา บุตรสาวซึ่งเป็น ส.ส. คนเดียวของพรรคย้ายไปสังกัดพรรครวมไทยสร้างชาติ หลังจากคณะกรรมการบริหารพรรคมีมติขับออกจากพรรคเมื่อวันที่ 8 กุมภาพันธ์ พ.ศ. 2566

### พรรคเส้นด้าย
150px|left|thumb|ตราสัญลักษณ์ของพรรคเส้นด้าย (19 กุมภาพันธ์ พ.ศ. 2566 – 26 เมษายน พ.ศ. 2568)
หลังจากที่ สัมพันธ์ เลิศนุวัฒน์ ลาออกจากการเป็นหัวหน้าพรรค ทางพรรคพลเมืองไทยได้จัดประชุมใหญ่สามัญประจำปีเพื่อเลือกตั้งคณะกรรมการบริหารพรรคชุดใหม่ในวันที่ 19 กุมภาพันธ์ พ.ศ. 2566 ซึ่งที่ประชุมมีมติเลือกคริส โปตระนันทน์ อดีตผู้ก่อตั้งพรรคอนาคตใหม่ เป็นหัวหน้าพรรคคนใหม่พร้อมกับเปลี่ยนแปลงชื่อพรรคเป็น พรรคเส้นด้าย โดยทางพรรคเส้นด้ายได้ปราศรัยเปิดตัวพรรคเป็นครั้งแรกเมื่อวันอาทิตย์ที่ 5 มีนาคม พ.ศ. 2566

### พรรคเศรษฐกิจ
คริส โปตระนันทน์ หัวหน้าพรรคเส้นด้ายประกาศลาออกจากตำแหน่งหัวหน้าพรรคเมื่อวันที่ 25 เมษายน พ.ศ. 2568 เพื่อเปิดทางให้มีการเลือกหัวหน้าคนใหม่ในการประชุมสามัญของพรรคในวันถัดไป โดยการะประชุมของพรรคนั้น ได้มีการเปลี่ยนชื่อเป็น **พรรคเศรษฐกิจ** พร้อมกับเลือกคณะกรรมการบริหารพรรคใหม่ โดยที่ประชุมมีมติให้พลเอก รังษี กิติญาณทรัพย์ อดีตกรรมการผู้อำนวยการใหญ่สถานีวิทยุโทรทัศน์กองทัพบก ดำรงตำแหน่งหัวหน้าพรรค ส่วนคริส โปตระนันทน์ ย้ายไปดำรงตำแหน่งประธานพรรค โดยเลขาธิการพรรคยังคงเป็น พีรพล กนกวลัย ตามเดิม โดยพรรคเศรษฐกิจจะชูนโยบาย THE FINAL EXIT ฟื้นเศรษฐกิจไทย โดยผลจากภาวะเศรษฐกิจไทยที่เข้าสู่ภาวะถดถอยต่อเนื่องยาวนาน ธุรกิจปิดตัว หนี้เสียสะสม และรายได้ประชาชนตกต่ำ พรรคเศรษฐกิจจึงเสนอ 4 นโยบายหลักเพื่อฟื้นฟูประเทศอย่างเร่งด่วน ได้แก่

# MEGA PROJECT INFRASTRUCTURE ยกระดับไทยสู่ศูนย์กลางโลจิสติกส์โลก ผ่านโครงข่ายรถไฟความเร็วสูงเชื่อมโยงลาว-ไทย-พม่า-อินเดีย-มาเลเซีย-สิงคโปร์ ครอบคลุมประชากรกว่า 1.7 พันล้านคน
# OCEAN LINK STRATEGY ปลดล็อกศักยภาพทางทะเล เดินหน้าพัฒนาเขตอุตสาหกรรม-การเกษตรริมมหาสมุทร ดึงการลงทุนกลุ่ม BRICS ตั้งเป้ารายได้เฉลี่ยประชาชนแตะ 20,000 ดอลลาร์/ปี ใน 10 ปี
# ZERO CORRUPTION เสนอออกกฎหมายปราบโกงฉบับใหม่ โทษสูงสุดถึงประหารชีวิต บังคับคดีภายใน 1 ปีหลังคำพิพากษาศาลฎีกา ยกระดับความโปร่งใสในการบริหาร
# JUSTICE SYSTEM REFORM ปฏิรูประบบยุติธรรม แยกการจับกุมจากการสอบสวน ตัดวงจรอาชญากรรมเชิงระบบ ปลดล็อกอุปสรรคทางเศรษฐกิจ

โดยเป้าหมายของพรรคในระยะยาวนั้น พรรคจะตั้งเป้าให้คนไทยมีรายได้เฉลี่ย 50,000 บาทต่อเดือนภายใน 16 ปี และผลักดันเศรษฐกิจให้เติบโตเฉลี่ยปีละ 6.5% เพื่อยกระดับประเทศไทยสู่ประเทศพัฒนาแล้วอย่างสมบูรณ์

พรรคเศรษฐกิจภายใต้การนำของรังษี ถือเป็นพรรคการเมืองที่มีจุดยืนต่อต้านการทุจริตคอรัปชั่นเต็มรูปแบบ คู่ขนานกับการปกป้องประเทศชาติในช่วงสถานการณ์ความขัดแย้งระหว่างประเทศไทยและกัมพูชา โดยได้รับการสนับสนุนจากประชาชนในการสำรวจคะแนนนิยมทางการเมืองเพิ่มขึ้นเป็นลำดับในทุกภาคทั่วประเทศ

## บทบาททางการเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคพลเมืองไทยมี ส.ส.บัญชีรายชื่อ 1 ราย คือ ศิลัมพา เลิศนุวัฒน์

หลังจากเปลี่ยนเป็น**พรรคเส้นด้าย** ได้มีสมาชิกสภากรุงเทพมหานครย้ายมาจากพรรคก้าวไกล 1 คน คือ พีรพล กนกวลัย ซึ่งยังดำรงตำแหน่งเป็นเลขาธิการของพรรคอีกด้วย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเส้นด้ายประกาศลงสมัครในพื้นที่กรุงเทพมหานครเป็นหลัก จำนวน 20 เขต และลงสมัครแบบบัญชีรายชื่อ จำนวน 11 ราย โดยผู้สมัครบางรายเคยเป็นผู้สมัครสมาชิกสภากรุงเทพมหานครจากพรรคก้าวไกลมาก่อน แต่ทั้งหมดไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 พรรคเศรษฐกิจประกาศส่งผู้สมัครทั่วประเทศ และถูกจับตามองเป็นม้ามืดในการเลือกตั้งครั้งนี้ เนื่องจากคะแนนนิยมเพิ่มสูงขึ้นเป็นลำดับในทุกภูมิภาค

## อุดมการณ์ของพรรค
การประกาศนโยบายของพรรคเส้นด้ายทางเว็บไซต์ ทางพรรคมีการสนับสนุนการให้เสรีภาพทางเศรษฐกิจผ่านการทำนโยบายตลาดเสรี การค้าเสรี การลดอัตราภาษี ลดขนาดรัฐลงตามแนวทางของสำนักเศรษฐศาสตร์ชิคาโก้ โดยนโยบายทางด้านสังคม และการเมืองมุ่งเน้นไปในแนวทางของการลดและขจัดระบบเส้นสายในสังคม และความเป็นประชาธิปไตยโดยไม่อิงกับอำนาจที่เกิดขึ้นเพื่อผลประโยชน์ของคนมีเส้นบางกลุ่ม

## บุคลากรพรรค
### หัวหน้าพรรค

### เลขาธิการพรรค

## ผลการเลือกตั้งทั่วไป

## อ้างอิง

## แหล่งข้อมูลอื่น
* 


เศรษฐกิจ
เศรษฐกิจ